COMUNA SÎNTANDREI

Nr.3060  din 29.04.2016 

ANUNŢ privind elaborare 
Plan Urbanistic Zonal ”Introducere în intravilan și parcelare teren, 

nr. cad.57076 Sîntandrei,  județul Bihor”

Iniţiator:Vidican Mihai cu soția Vidican Elena și Indrei Adrian-Aurel cu soția Indrei Melania
Proiectant: B.I.A. POPESCU-STURZ Adrian
Terenul luat în considerare este situat în estul localătății Sîntandrei, la limita administrativă cu municipiul Oradea, lîngă subzona funcțională L3 - zonă de locuințe cu funcțiuni complementare, cu interdicție de construire până la elaborare PUZ. Terenul este identificat cu nr.cad.57076 înscris în CF nr.57076  cu suprafaţa de 26 800 mp. Accesul la teren se face din DJ 797 , pe strada Estului identificată cu nr. cad.1222, iar la capătul sudic al parcelei există un drum agricol  de pământ.
Prin P.U.Z. se propune realizarea a 3 zone funcționale. O zonă Scom. va fi  formată din 4 parcele amplasate spre drumul județean DJ 797 destinate pentru unități de producție, servicii și depozitare,nepoluante. Alte două zone vor fi alcătuite din  38 parcele pentru locuinţe  unifamiliale amplasate pe o parte și alta a unui drum nou creat cu lăţimea de 12,00m (carosabil de 7,00m), paralel cu strada Estului. Loturile vor avea suprafaţe de circa 500 mp. Din cele 38 de parcele  12 parcele situate spre drumul județean vor constitui zona L1 cu funcțiune mixtă: locuințe unifamiliale ce vor putea avea la parter spații cu alte destinații compatibile cu locuirea și anume: farmacie, cosmetică-frizerie, cabinet medical, birouri de proiectare sau avocaționale, agenție de turism, mic ABC cu rulaj redus de marfă, birou de asigurări, birou de contabilitate, cabinet de fiziologie, cabinet de stomatologie etc.Celelalte 26 de parcele vor forma zona L2 ce va avea doar funcțiunea de locuire. Pentru crearea drumului de acces la parcele, iniţiatorii vor dona teren în domeniul public al comunei Sîntandrei.
Pe terenul studiat, situat în extravilanul localității și folosit ca teren arabil, nu există dotări edilitare, dar există posibilitatea racordării la rețelele de alimentare cu energie electrică și gaz de pe strada Estului. Rețelele stradale de alimentare cu apă și de canalizare, de pe aceeași stradă,  sunt în curs de execuție, de la ele putându-se face ulterior racordări la terenul studiat. Inițiatorii P.U.Z.-lui au obligația să execute alimentarea cu energie electrică şi pietruirea noului drum  pe cheltuiala lor.
      Soluţia propusă prin P.U.Z. respectă  condiţiile pentru locuinţe impuse de P.U.G., soluție din care rezultă  următorii indicatori prezentați în planşa U /3:
Front la stradă
minim

:13,00 m
P.O.T. maxim                          : Scom – 50%,    L1, L2 – 35%
C.U.T. maxim                          : Scom – 0,8       L1, L2 – 0,8
Regim de înălţime maxim        : D+P+1E(M)           

Retragere de la frontul stradal : 5,00 m

Retragere spate minim            : 5,00 m 

            Retrageri laterale                     : conform codului civil
      Parcaj obligatoriu pe lot           : minimum un loc/ locuinţă, în incintă

În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, publicul poate să consulte şi să-şi exprime opinia privind documentele propunerii de PU.Z., la sediul Primăriei Sîntandrei, în perioada  03.05. – 17.05.2016, în intervalul orar 9:00 – 14:30 .
Persoana responsabilă cu informarea şi consultarea publicului este  consilier Mihuţa Tudora din cadrul comp. Urbanism al Primăriei comunei Sîntandrei - str. Principală, nr.452, tel: 0259-415947 int.16, e-mail: primaria.santandrei@cjbihor

Răspunsul la observaţiile și sugestiile transmise va fi publicat în intevalul 18.05 – 22.05.2016 pe pagina de internet a primăriei : www.primariasantandrei.bihor.ro.
                                 Primar,
                      Consilier Urbanism,   

                             Ioan Mărcuş                          

                     Tudora Mihuța

